Slowthai
Taironas Kajamone Framptonas (Tyron Kaymone Frampton, g. 1994 m. gruodžio 18 d.), geriau žinomas savo sceniniu slapyvardžiu Slowthai – anglų reperis iš Nortamptono. Išgarsėjo 2019 m. savo kūryboje liečiant įvairias politines temas, ypač - „Brexit“ ir Theresa May buvimą Jungtinės Karalystės ministre pirmininke. Debiutinis atlikėjo albumas „Nothing Great About Britain“ išleistas 2019 m. gegužę, kuris nominuotas „Mercury Prize“ apdovanojimui. Šių apdovanojimų metu atlikėjas pasirodė su dirbtine nukirsta tuometinio Britanijos ministro pirmininko Boris Johnson galva, sukeldamas skandalą. 2023 m. duomenimis, atlikėjas yra išleidęs tris studijinius albumus, iš kurių naujausiasis, „Ugly“, išleistas 2023 m. kovą.